Marijampolės futbolo stadionas

Marijampolės futbolo arena (2008–2019 m. ARVI arena, 2020–2023 m. Hikvision arena) – futbolo stadionas Marijampolėje. Namų rungtynes žaidžia A lygos klubas FK Sūduva. Tai pirmasis futbolo stadionas, pastatytas nuo Lietuvos nepriklausomybės atkūrimo. Stadione 2012 m. vyko Lietuvos futbolo taurės finalas. Greta stadiono yra Marijampolės futbolo arenos maniežas.

 Istorija 

XX a. ir XXI a. pradžioje pagrindinis miesto stadionas buvo Sūduvos sporto centro stadionas. Naujo sporto komplekso statybos darbai buvo pradėti 2007 m. gegužę ir baigti 2008 m. rugpjūtį. Projekto metu pastatyta daugiafunkcinė sporto ir turizmo bazė, kurią sudaro futbolo stadionas, dengtas sporto maniežas ir futbolo aikštynas. Pastarasis įrengtas dar 2003 m. iš VšĮ Marijampolės futbolo klubo dalininkų lėšų.Stadionas. Fksuduva.lt (tikrinta 2024-03-10). Pagal tuometinį rėmėją, stadionas buvo pavadintas ARVI arena. Šalia stadiono taip pat buvo įrengtas 2660 vietų dengtas futbolo maniežas (dar vadinamas Marijampolės futbolo arena), kuriame futbolą galima žaisti visus metus. Šalia stadiono įrengtos ir dvi futbolo treniruočių aikštės po atviru dangumi.

Stadionas atidarytas 2008 m. liepos 6 d. (architektas S. Tamkvaitis, konstruktorius V. Gervė). Atidarymo ceremonijoje dalyvavo stadiono direktorė I. Paškauskaitė, savivaldybės mero pavaduotojas V. Brazys, Seimo narys A. Butkevičius, apskrities viršininkas A. Mitrulevičius, meras R. Jonikaitis, Lietuvos KKSD direktoriaus pavaduotojas M. Kačkanas, Seimo narys A. Rimas, į rungtynes susirinko per 6000 žiūrovų. Atidarymo rungtynėse FK Sūduva susitiko su daugkartiniais Lietuvos čempionais FBK Kaunas futbolininkais. Rungtynės baigėsi rezultatu 0–0. Pirmąjį įvartį šiame stadione pelnė Sūduvos žaidėjas Sergej Koziuberda. Jis pasižymėjo 2008 m. liepos 17 d. UEFA taurės atrankos rungtynėse prieš Velso TNS klubą.

2009 m. gegužės mėnesį stadione įrengtos papildomos tribūnos, kurios padidino talpą iki 6250 vietų.Portalas Futbolas.lt http://www.futbolas.lt/lt/naujienos/,nid.3019,

2013 m. liepos 20–rugpjūčio 1 d. vyko 2013 m. Europos U-19 futbolo čempionatas. Šiame stadione žaidė tokios futbolo rinktinės iš Ispanijos, Portugalijos, Turkija, Serbija, Gruzija. Taip pat vyko finalas tarp Prancūzijos ir Serbijos. Rungtynes transliavo „Eurosport“ televizija.

2019 m. gruodžio 11 d. pasirodė pranešimai, kad ARVI grupė neberems „Sūduvos“ klubo. Stadionas buvo laikinai pervadintas į Marijampolės futbolo areną. 2020 m. sausį kinų kompanija „Hikvision“ tapo FK Sūduva generaliniu rėmėju, dėl to vardas buvo perteiktas ir stadionui – oficialus pavadinimas tapo Hikvision arena (arba Hikvision arena (stadionas), siekiant atskirti nuo maniežo).

2023 m. vasarį tapo aišku, kad „Hikvision“ neberems klubo, o stadionai nebenaudos šios firmos pavadinimo – stadionas vėl vadinosi Marijampolės futbolo arena.

Nuo stadiono atidarymo, nuosavybę dalinosi Marijampolės miesto savivaldybė bei FK Sūduva savininkas Vidmantas Murauskas. 2023 m. lapkričio pabaigoje V.Murauskas pardavė Marijampolės miesto savivaldybei iki šiol turėtas 50% Marijampolės futbolo stadiono bei arenos (maniežo) akcijas.

 Rungtynės 
 Finalai 

Stadione įvyko vienerios Lietuvos futbolo taurės finalo rungtynės.

 Data  Turnyras  Rungtynės  Rezultatas 2012-05-20  2011–2012 m. LFF taurė  Vilniaus „Žalgiris“ – Panevėžio „Ekranas“  0–0 (baud. 3–1)

 Lietuvos rinktinės rungtynės 
 #  Data  Varžovas  Rezultatas VaržybosŽiūrovai1. 2008 m. rugpjūčio 20 d. Moldova 3–0 Draugiškos20002. 2008 m. rugsėjo 10 d. Austrija2–0PČ atranka50003. 2009 m. birželio 6 d. Rumunija0–1PČ atranka55004. 2009 m. spalio 14 d. Serbija2–1PČ atranka25005. 2013 m. rugsėjo 10 d. Lichtenšteinas2–0PČ atranka15006. 2024 m. rugsėjo 6 d. Kipras0–1UEFA Tautų lyga4905

 Galerija 

 Šaltiniai 

 Nuorodos 
 Soccerway.com

Kategorija:Marijampolės futbolas
Kategorija:Lietuvos futbolo stadionai